ศรีตรังฯเดินหน้านำบริษัทเข้าตลาดหุ้นสิงคโปร์
ศรีตรังแอโกรอินดัสทรี (STA) เยื่นร่างหนังสือชี้ชวนเสนอขายหุ้นของบริษัท&nbsp; ต่อประชาชนทั่วไป&nbsp; ในประเทศสิงคโปร์
19 ส.ค. 2553

ศรีตรังแอโกรอินดัสทรี (STA) เยื่นร่างหนังสือชี้ชวนเสนอขายหุ้นของบริษัท  ต่อประชาชนทั่วไป  ในประเทศสิงคโปร์ 
บริษัท ศรีตรังแอโกรอินดัสทรี (STA) เปิดเผยว่า วันที่ 19 ส.ค.ที่ผ่านมา ได้ยื่นร่างหนังสือชี้ชวนเสนอขายหุ้นของบริษัท  ต่อประชาชนทั่วไป  ในประเทศสิงคโปร์ รวมทั้งนักลงทุนสถาบัน และนำหุ้นของบริษัทฯ เข้าจดทะเบียนในตลาดหลักทรัพย์สิงคโปร์ต่อ Monetary Authority of Singapore (MAS) แล้ว ทั้งนี้ประชาชนโดยทั่วไปสามารถอ่านร่างหนังสือชี้ชวนดังกล่าวได้ โดยผ่านทางเว็บไซด์ของ  MAS  ที่ http://www.mas.gov.sg เพื่อแสดงความคิดเห็นต่อเนื้อหาของร่างหนังสือชี้ชวนดังกล่าว
แม้ว่าร่างหนังสือชี้ชวนอาจมีการแก้ไขเพิ่มเติมได้ในอนาคต แต่เพื่อให้ผู้ถือหุ้นของบริษัทฯ และนักลงทุนโดยทั่วไปในประเทศไทยได้เข้าถึงข้อมูลในร่างหนังสือชี้ชวนดังกล่าวได้เท่าเทียมกัน บริษัทฯ จึงได้นำร่างหนังสือชี้ชวนซึ่งเป็นฉบับภาษาอังกฤษ รวมทั้งคำแปลฉบับภาษาไทยของร่างหนังสือชี้ชวน (ซึ่งอยู่ในรูปแบบและเป็นไปตามข้อกำหนดของร่างหนังสือชี้ชวนตามแบบ 69-1 ) ขึ้นบนเว็บไซด์ของบริษัทฯที่ www.sritranggroup.com ดังนั้น ผู้ถือหุ้นของบริษัทฯ และนักลงทุนโดยทั่วไปที่สนใจ สามารถอ่านร่างหนังสือชี้ชวนดังกล่าวได้ที่เว็บไซด์ของบริษัทฯ นอกจากนี้สำนักงานคณะกรรมการกำกับหลักทรัพย์และตลาดหลักทรัพย์(ก.ล.ต.)ยังอยู่ในระหว่างการพิจารณาคำขออนุญาตเสนอขายหุ้นที่ออกใหม่ของบริษัทฯ  ล่าสุดราคาหุ้น STA ซื้อขายที่ 22.20 บาท เพิ่มขึ้น 0.40 บาท